OpenLLM-France/wikimedia huggingface dataset:
# El Gall (Vandellòs i l'Hospitalet de l'Infant)

El Gall és una muntanya de 354 metres que es troba al municipi de Vandellòs i l'Hospitalet de l'Infant, a la comarca catalana del Baix Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Hadol

Hadol fou un petit estat tributari protegit de l'agència de Mahi Kantha, a la presidència de Bombai. La capital era el petit poble de Hadol. L'estat mesurava 70 km². La població el 1901 era de 2.665 habitants repartits en 19 pobles. Els ingressos s'estimaven en 3.983 rupies i pagava un tribut de 113 rúpies al Gaikwar de Baroda i de 41 rupies al raja d'Idar. Abans de 1900 el thakur fou privat de jurisdicció judicial que va passar al thanadar de Gadhwara.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Prínia ratllada

La prínia ratllada (Prinia striata) o prinia de Swinhoe és una espècie d'ocell passeriforme del gènere prinia que pertany a la família Cisticolidae.
Antigament es va agrupar amb la prínia estriada (P. crinigera) com a prínia estriada, però es va separar després d'un estudi publicat el 2019.

## Distribució

Es distribueix per la Xina continental i Taiwan. És simpàtric amb la P. crinigera a la província de Yunnan de la Xina.

## Subespècies

Hi ha tres subespècies conegudes:
* P. s. catharia, que va des del nord-est de l'Índia passant per Myanmar fins al centre-sud de la Xina.
* P. s. parumstriata, que es distribueix pel sud-est i el centre de la Xina.
* P. s. striata, que està restringit a Taiwan.

## Referències

* 1 2 3 Alström, Per; Rasmussen, Pamela C.; Sangster, George; Dalvi, Shashank; Round, Philip D. «Multiple species within the Striated Prinia Prinia crinigera– Brown Prinia P. polychroa complex revealed through an integrative taxonomic approach» (en anglès). Ibis, 162, 3, 7-2020, pàg. 936–967. DOI: 10.1111/ibi.12759. ISSN: 0019-1019.
* 1 2 3 Madge, Steve «Himalayan Prinia (Prinia crinigera), version 1.1» (en anglès). Birds of the World, 2021. DOI: 10.2173/bow.strpri2.01.1.
* ↑ «Grassbirds, Donacobius, tetrakas, cisticolas, allies» (en anglès americà). IOC World Bird List Version 10.1. International Ornithologists' Union. [Consulta: 23 desembre 2022].
# Bersone

Bersone és un antic municipi italià, dins de la província de Trento. L'any 2007 tenia 295 habitants. Limitava amb els municipis de Castel Condino, Daone, Pieve di Bono, Praso i Prezzo.
L'1 de gener 2015 es va fusionar amb els municipis de Daone i Praso creant així el nou municipi de Valdaone, del qual actualment és una frazione.

## Administració

Llista d'alcaldes :
| Període | Identitat | Partit |
| 2005- | Lener Bugna | Llista cívica |
# Gimnur de Hainan

El gimnur de Hainan (Neohylomys hainanensis) és una espècie de gimnur de la família dels erinacèids. És endèmic de la Xina. El seu hàbitat natural són els boscos secs tropicals o subtropicals. És l'única espècie del gènere Neohylomys.
# Serrat dels Ous

El Serrat dels Ous és una muntanya de 732 metres que es troba al municipi d'Oristà, a la comarca del Lluçanès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Miquel dels Sants Font Poquet

Miquel dels Sants Font Poquet (Palma, 1974) és un editor i escriptor mallorquí. Llicenciat en Filosofia i Lletres, especialitat de Literatura Catalana (1999). Des de 1999 és directiu de Miquel Font, Editor.
Col·labora en revistes especialitzades sobre la història del cinema, esports i bibliografia mallorquina.

## Obra

* El Nadal a Mallorca (2005)
* Cuina i menjar a Mallorca. Història i receptes (2006)
* Pere d'Alcàntara Penya. Vida i obra (2006)
* La fe vençuda. Jueus, conversos i xuetes a Mallorca (2007)
* Història de l'esport a Montuïri (2018)

## Edició crítica

* Cuina popular de Mallorca. Sóller 1931 (2007)
* La cuinera pràctica. Felanitx 1935 (2009)
* Cuina mallorquina de casa de senyor. Palma 1927 (2010)

## Obra col·lectiva

* Miquel Àngel Colomar (1903-1970) (2003)
* Cervantes, el Quixot i Mallorca (2006)
* El Secreto de la Pedriza (2006)
* Flor de Espino (2007).
# La Moleta (la Febró)

La Moleta és una muntanya de 1028 metres que es troba al municipi de la Febró, a la comarca catalana del Baix Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Hvar (illa)

Hvar (en dialecte čakavski: Hvor o bé For, en grec Pharos o bé Φάρος, en llatí Pharia, en italià Lesina) és una illa dàlmata situada al mar Adriàtic i que pertany al Comtat de Split-Dalmàcia de Croàcia. Es troba entre les illes de Brač, Vis i Korčula.

## Història

Faros (Pharos) fou colonitzada (385 aC) pels grecs de Paros (i Dionís el Vell de Siracusa) que li van donar el nom de la seva pròpia illa que després es va canviar a Pharos. El 229 aC, durant la guerra entre Roma i Il·líria, el grec Demetri de Faros, suposat amant de la reina Teuta, va negociar amb els romans a esquena de la reina i va aconseguir conservar una part important del regne. Teuta va morir el 228 aC i Demetri es va fer amb la regència; alguns actes de pirateria i les relacions de Demetri amb el Regne de Macedònia el van fer sospitós als ulls dels romans i el 219 aC els romans, dirigits per L. Emili, van ocupar l'illa de Pharos i van deposar Demetri. La capital era al nord de l'illa i es deia Pharos, que fou després Stari Grad i per als italians Citta Vecchia. La ciutat de Hvar és a la costa sud-oest. Després de la caiguda de l'imperi l'illa va romandre per molt de temps en mans dels pirates narentins. L'illa es diu en eslau Hvar i en italià Lesina.

## Administració i població

A l'illa hi ha quatre municipis:
* Hvar (en dialecte local: Hvor o For, en grec: Pharos, en llatí: Pharia, en italià: Lesina) que és el més gran.
* Stari Grad o Cittavecchia declarada Patrimoni de la Humanitat per la UNESCO l'any 2008. El municipi conté els pobles de Dol, Rudina, Selca Kod Starog Grada i Vrbanj.
* Jelsa, que compta amb 12 pobles : Gdinj, Gromin Dolac, Humac, Ivan Dolac, Jelsa, Pitve, Poljica, Svirče, Vrboska, Vrisnik, Zastražišće, Zavala i Sućuraj.
* Sućuraj

## Referències

* ↑ Wilkes, J.J.. The Illyrians, 1992, p. 114. ISBN 0631198075.
* ↑ Boucher James, Edward. «Pharos, Φάρος». A: Dictionary of Greek and Roman Geography, illustrated by numerous engravings on wood. Londres: Walton and Maberly & John Murray, 1854.
* ↑ Centre, UNESCO World Heritage. «Stari Grad Plain» (en anglès). [Consulta: 28 gener 2021].
* ↑ «Population by Age and Sex, by Settlements, 2011 Census: Jelsa» (en anglès). Zagreb: Državni zavod za statistiku, 01-12-2012. [Consulta: 6 febrer 2021].

## Enllaços externs

* Lloc web oficial (croat)
# Prínia de Myanmar

La prínia de Myanmar (Prinia cooki) és una espècie d'ocell passeriforme del gènere prinia que pertany a la família Cisticolidae.
Aquesta i la prínia d'Annam (P. rocki) anteriorment estaven agrupades amb la prínia bruna (P. polychroa) com a prínia marró.

## Distribució

Es troba al sud-est asiàtic, on es distribueix des del centre de la part occidental de Myanmar fins a l'extrem occidental de Tailàndia i Laos, i al nord fins al sud de la província de Yunnan a la Xina.
És monotípic i no té subespècies conegudes. Es va separar de P. rocki i P. polychroa després d'un estudi filogenètic publicat el 2019.

## Referències

* 1 2 Alström, Per; Rasmussen, Pamela C.; Sangster, George; Dalvi, Shashank; Round, Philip D. «Multiple species within the Striated Prinia Prinia crinigera– Brown Prinia P. polychroa complex revealed through an integrative taxonomic approach» (en anglès). Ibis, 162, 3, 7-2020, pàg. 936–967. DOI: 10.1111/ibi.12759. ISSN: 0019-1019.
* 1 2 Madge, Steve «Brown Prinia (Prinia polychroa), version 1.1» (en anglès). Birds of the World, 2021. DOI: 10.2173/bow.bropri1.01.1.
* ↑ «Grassbirds, Donacobius, tetrakas, cisticolas, allies – IOC World Bird List» (en anglès americà). [Consulta: 24 desembre 2022].
# 1989 (Taylor's Version)

1989 (Taylor's Version) és el quart àlbum regravat de Taylor Swift, publicat el 27 d'octubre del 2023. És la regravació del seu cinquè disc 1989, llançat originalment el 2014.
Continua la sèrie d'àlbums regravats de l'artista, precedit per Fearless (Taylor's Version), Red (Taylor's Version) i Speak Now (Taylor's Version).
L'anunci de l'estrena d'aquest títol va tenir lloc la nit del 9 d'agost del 2023 a l'últim concert del The Eras Tour als Estats Units, més concretament al SoFi Stadium del Comtat de Los Angeles. Els fans havien estès el rumor que passaria això i finalment es van complir les especulacions populars.
En una publicació d'Instagram immediatament posterior a l'anunci personat, la cantant va assegurar que, a banda de les cançons originalment presents a 1989, aquesta versió en contindria cinc d'inèdites.

## Recepció

L'àlbum va vendre 2,8 milions de còpies a tot el món el 2023, convertint-se en el sisè àlbum més venut de l'any en general i l'àlbum més venut d'un artista en solitari. També va ser l'àlbum de vinil més venut del 2023 amb 1,4 milions de còpies venudes. Les seves cançons van ocupar els sis primers del Billboard Global 200 la mateixa setmana, fent de Taylor Swift el primer artista a aconseguir-ho.

## Referències

* 1 2 Brandle, Lars. «Taylor Swift’s ‘1989 (Taylor’s Version)’ Is ‘On Its Way’» (en anglès). Billboard, 10-08-2023. [Consulta: 10 agost 2023].
* 1 2 Yahr, Emily. «Taylor Swift fans were right: Her next album is ‘1989 (Taylor’s Version)’» (en anglès). The Washington Post, 10-08-2023. [Consulta: 10 agost 2023].
* ↑ Trust, Gary. «Taylor Swift Makes History With Top 6 Songs, All From ‘1989 (Taylor’s Version),’ on Billboard Global 200 Chart» (en anglès). Billboard, 06-11-2023. [Consulta: 22 desembre 2024].
# Berthold Carl Seemann

Berthold Carl Seemann (Hannover, 25 de febrer de 1825 – Nicaragua, 10 d'octubre de 1871) va ser un botànic i briòleg alemany.
Va viatjar molt recol·lectant material a Sud-amèrica i el Pacífic. El 1844 se'n va anar al Regne Unit per estudiar botànica en el Reial Jardí Botànic de Kew. Per recomanació de sir William J. Hooker, va ser un destacat naturalista en el viatge d'exploració de la costa occidental d'Amèrica i del Pacífic per Henry Kellett en el HMS Herald (1822), el 1847, al costat dels naturalistes Thomas Edmondston i John Goodridge. L'expedició va tornar via Hawaii, Hong Kong i les Índies orientals, arribant a Ciutat del Cap al març de 1851. Allí es va reunir amb un vell conegut Karl L. Philipp Zeyher, i amb Baur i Juritz van escalar al Table Mountain (afr. Tafelberg) el 13 de març de 1851. Christian F. Ecklon no estava en condicions per acompanyar-li. El 16 de març Zeyher el presenta a Bowie a Wynberg. Deixa El Cap el 27 de març i es torna per a Anglaterra el 6 de juny de 1851. Els resultats botànics de l'expedició es van publicar amb el títol de Botany of the Voyage of HMS Herald i va ser premiat amb un Ph.D. per la Universitat de Gotinga el 1853.
El 1859 va viatjar a Fiji i publica un catàleg botànic de la flora de les illes. El 1860 va visitar Sud-amèrica, passant per Veneçuela el 1864 i Nicaragua entre 1866 i 1867. Posteriorment va administrar una finca sucrera a Panamà i una mina d'or a Nicaragua, on finalment va morir per una febre.
Va fundar i va editar la revista Bonplandia des de 1862 i el Journal of Botany, British and Foreign des de 1863 a 1871.

## Honors

Els gèneres Seemannia Regel (N.a. Gloxinia) (Gesneriaceae), Seemannantha Alef. i Seemannaralia R.Vig. (Araliaceae) i l'espècie Passiflora seemannii Griseb li van ser dedicats en el seu nom.

## Obres

* Die Volksnamen der amerikanischen Pflanzen (1851)
* The popular nomenclature of the American flora. Hannover (1851)
* Die in Europa eingeführten Acacien. Hannover (1852)
* Narrative of the voyage of H.M.S. Herald and three cruises to the arctic regions in search of Sir John Franklin. London (1852)
* The botany of the voyage of H.M.S. Herald during the years 1845 to 1851 …. London (1852-1857), Prachtwerk
* Bonplandia (zusammen mit Wilhelm Eduard Gottfried Seemann), 1853–1862.
* Popular history of the Palms. London (1856)
* The British Ferns (1860)
* Viti. London (1862)
* Flora Vitiensis. London (1862 ff.)
* Dottings of the roadside. London (1868)
* The history of the Isthmus of Panamà. Panama, 1867, 2a edicióL'abreviació botànica estandarditzada per citar un tàxon descrit per aquest autor és Seem.

## Enllaços externs

* «Detall de l'autor» (HTML) (en anglès). Índex Internacional de Noms de Plantes. International Organization for Plant Information (IOPI).
* ↑ Es poden consultar els tàxons descrits per aquest autor a International Plant Names Index (anglès)
# Dasiürins

La subfamília dels dasiurins (Dasyurinae) inclou diversos gèneres de petits marsupials carnívors originaris d'Austràlia: gats marsupials, kowaris, Dasycercus, Phascogale, Pseudantechinus, diables de Tasmània, etc. Aquesta subfamília es defineix principalment basant-se en criteris bioquímics.
Espècies vivents de dasiüromorfs :
Regne Animalia · Embrancament Chordata · Classe Mammalia · Infraclasse Metatheria :
Família Dasyuridae, subfamília Dasyurinae :
Família Dasyuridae, subfamília Sminthopsinae :
Família Myrmecobiidae :
# L'Alzina Grossa (Lluçà)

L'Alzina Grossa és una muntanya de 932 metres que es troba al municipi de Lluçà, a la comarca del Lluçanès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# L'Aufinac

El L'Aufinac és una muntanya de 345 metres que es troba al municipi de Pratdip, a la comarca catalana del Baix Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Jahazpur

Jahazpur fou una zila (districte) de l'antic principat de Mewar, formada per 489 pobles i una vila. El 1940 va esdevenir un dels vuit districtes de la nova divisió administrativa del principat, incorporant la zila de Mandalgarh i la thikana de Kachola. La població de la zila era de 124.267 habitants el 1901 amb 306 pobles. La capital era la ciutat de Jahazpur a uns 20 km al sud-est de Deoli, amb una població de 3.399 habitants el 1901. El riu principal de la zila era el Nagdi i la població era en majoria mines.
La ciutat es troba avui dia al districte de Bhilwara, al Rajasthan, i té 18.816 habitants (2001).

## Història

Jahazpur fou conquerida per Akbar el 1567 al rana de Mewar però recuperada per aquest al cap de set anys. Per un temps fou donada en jagir a Jagmal Singh que va fugir a la cort imperial per desacords amb el seu germà gran el rana Pratap Singh. Va restar en possessió del principat fins al segle XVIII quan, per un curt període, va passar a mans del raja de Shahpura fins al 1806; llavors se'n va apoderar Zalim Singh, el regent de Kotah, però el 1819 la va haver de retornar a Mewar per decisió dels britànics.
# Prínia de capell gris

La prínia de capell gris (Prinia cinereocapilla) és una espècie d'ocell passeriforme del gènere prinia que pertany a la família Cisticolidae pròpia del subcontinent indi, a Àsia.

## Distribució i hàbitat

Es distribueix per Bhutan, l'Índia, Nepal i Pakistan.
Els hàbitats naturals són els boscos secs subtropicals o tropicals, zones arbustives humides subtropicals o tropicals, pastures baixes seques subtropicals o tropicals, pastures baixes inundables subtropicals o tropicals i terra de conreu. Està amenaçada per pèrdua d'hàbitat.

## Referències

* ↑ «Prínia de capell gris». Cercaterm. TERMCAT, Centre de Terminologia. Rev. 23/12/2022(català)
* ↑ BirdLife International. (2016). «Prinia cinereocapilla» (en anglès). Llista Vermella de la UICN. [Consulta: 23 desembre 2022].
# Greta oto

Greta oto és una espècie de lepidòpter papilionoideu de la família dels nimfàlids (Nymphalidae) d'ales transparents. És comunament coneguda com papallona de cristall. La seva envergadura és d'entre 5,5 i 6 cm. El teixit entre les venes de les seves ales sembla de vidre. S'alimenten del nèctar d'una varietat de flors tropicals.
Es pot trobar a Amèrica Central, de Mèxic a Panamà. La vora de les seves ales és de color cafè fosc, de vegades tenyides de vermells o taronja i el seu cos de color fosc.

## Referències

* ↑ «BioLib - Greta oto» (en anglès). [Consulta: 22 desembre 2024].
# Bertem

Bertem és un municipi belga de la província de Brabant Flamenc a la regió de Flandes. Està compost per les seccions de Bertem, Korbeek-Dijle i Leefdaal.
# Josep Ventosa i Palanca

Josep Ventosa i Palanca (1918 - 29 de març de 2005) fou un advocat català.
Durant molts anys fou gerent de la cooperativa agrària Covides, creada el 1964, que té 800 socis i que comercialitza les marques Duc de Foix, Xènius i Gran Castellfollit. Impulsor de l'Associació Vinícola Catalana, és un dels màxims experts en normativa vitivinícola europea i divulgador de temes jurídics i professionals relacionats amb l'enologia. El 1969, com a president del Centre Excursionista de Catalunya, signà una petició per a l'ensenyament del català a l'escola adreçada per Òmnium Cultural al Ministeri d'Educació d'Espanya. El 1998 va rebre la Creu de Sant Jordi.

## Articles (publicats a La Semana Vitivinícola)

* ¿Hay que rectificar la política vitivinícola? (1991)
* La nueva Ley de Impuestos Especiales (1992)
* Los fallos del IAE (1992)
* Exención del IVA sobre el vino y el alcohol cuando se destinan a los sujetos pasivos de los impuestos especiales (1993)
* Los envases, sus residuos y el punto verde (1997)
* El régimen sancionador en el Proyecto de Ley Vitivinícola (2002)

## Referències

* ↑ Necrològica Arxivat 2015-04-02 a Wayback Machine. a El Punt, 30 de març de 2005
* ↑ La enseñanza de la lengua catalana a La Vanguardia, 14 de desembre de 1969
* ↑ Muntanya Arxivat 2014-03-09 a Wayback Machine. revista del CEC
# Puig Castellet (Rupit i Pruit)

El Puig Castellet és una muntanya de 1.076 metres que es troba al municipi de Rupit i Pruit, a la comarca d'Osona.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Boxa als Jocs Olímpics d'estiu de 1988

En els Jocs Olímpics d'Estiu de 1988 celebrats a la ciutat de Seül (Corea del Sud) es disputaren 12 proves de boxa, totes elles en categoria masculina. La competició es dugué a terme entre el dia 17 de setembre i el 2 d'octubre de 1988 al Jamsil Students' Gymnasium i l'Olympic Gymnastics Arena. En la competició de boxa participaren un total de 432 boxadors de 106 comitès nacionals diferents.

## Resum de medalles

| Prova | Or | Argent | Bronze |
| - 48 kg | Ivailo Marinov | Michael Carbajal | Róbert Isaszegi |
| - 48 kg | Ivailo Marinov | Michael Carbajal | Leopoldo Serantes |
| - 51 kg | Kim Kwang-Sun | Andreas Tews | Mario González |
| - 51 kg | Kim Kwang-Sun | Andreas Tews | Timofey Skryabin |
| - 54 kg | Kennedy McKinney | Aleksandar Hristov | Phajol Moolsan |
| - 54 kg | Kennedy McKinney | Aleksandar Hristov | Jorge Julio Rocha |
| - 57 kg | Giovanni Parisi | Daniel Dumitrescu | Abdelhak Achik |
| - 57 kg | Giovanni Parisi | Daniel Dumitrescu | Lee Jae-Hyuk |
| - 60 kg | Andreas Zülow | George Cramne | Romallis Ellis |
| - 60 kg | Andreas Zülow | George Cramne | Nergüin Enkhbat |
| - 63.5 kg | Vyacheslav Yanovski | Grahame Cheney | Reiner Gies |
| - 63.5 kg | Vyacheslav Yanovski | Grahame Cheney | Lars Myrberg |
| - 67 kg | Robert Wangila | Laurent Boudouani | Jan Dydak |
| - 67 kg | Robert Wangila | Laurent Boudouani | Kenneth Gould |
| - 71 kg | Park Si-Hun | Roy Jones | Raymond Downey |
| - 71 kg | Park Si-Hun | Roy Jones | Richard Woodhall |
| - 75 kg | Henry Maske | Egerton Marcus | Chris Sande |
| - 75 kg | Henry Maske | Egerton Marcus | Hussain Shah Syed |
| - 81 kg | Andrew Maynard | Nurmagomed Shanavazov | Henryk Petrich |
| - 81 kg | Andrew Maynard | Nurmagomed Shanavazov | Damir Škaro |
| - 91 kg | Ray Mercer | Baik Hyun-Man | Andrzej Golota |
| - 91 kg | Ray Mercer | Baik Hyun-Man | Arnold Vanderlyde |
| + 91 kg | Lennox Lewis | Riddick Bowe | Aleksandr Miroshnichenko |
| + 91 kg | Lennox Lewis | Riddick Bowe | Janusz Zarenkiewicz |

## Medaller

| Posició | País | | | | Total |
| 1 | Estats Units | 3 | 3 | 2 | 8 |
| 2 | Corea del Sud | 2 | 1 | 1 | 4 |
| 3 | RDA | 2 | 1 | 0 | 3 |
| 4 | Unió Soviètica | 1 | 1 | 2 | 4 |
| 5 | Canadà | 1 | 1 | 1 | 3 |
| 6 | Bulgària | 1 | 1 | 0 | 2 |
| 6 | Kenya | 1 | 0 | 1 | 2 |
| 8 | Itàlia | 1 | 0 | 0 | 1 |
| 9 | Suècia | 0 | 1 | 1 | 2 |
| 10 | Austràlia | 0 | 1 | 0 | 1 |
| 10 | França | 0 | 1 | 0 | 1 |
| 10 | Romania | 0 | 1 | 0 | 1 |
| 13 | Polònia | 0 | 0 | 4 | 4 |
| 14 | Colòmbia | 0 | 0 | 1 | 1 |
| 14 | Filipines | 0 | 0 | 1 | 1 |
| 14 | Hongria | 0 | 0 | 1 | 1 |
| 14 | Iugoslàvia | 0 | 0 | 1 | 1 |
| 14 | Marroc | 0 | 0 | 1 | 1 |
| 14 | Mèxic | 0 | 0 | 1 | 1 |
| 14 | Mongòlia | 0 | 0 | 1 | 1 |
| 14 | Països Baixos | 0 | 0 | 1 | 1 |
| 14 | Pakistan | 0 | 0 | 1 | 1 |
| 14 | Regne Unit | 0 | 0 | 1 | 1 |
| 14 | RDA | 0 | 0 | 1 | 1 |
| 14 | Tailàndia | 0 | 0 | 1 | 1 |

## Referències

* ↑ «Olympedia – Boxing at the 1988 Summer Olympics». [Consulta: 29 desembre 2024].

## Enllaços externs

* (anglès) Amateur Boxing
# Jetpur Bilkha

Jetpur Bilkha (també Jetpur Naja Kala) fou una de les branques en què estava dividit el principat de Jetpur al segle xx, abans de ser abolit el 9 d'agost de 1937 pel seu excessiu fraccionament. La branca ja existia al segle XIX.
La Gaseta Imperial Índia de 1881 l'esmenta amb una gran superfície, probablement abans de la partició en diverses branques. Les dades que dona, que podrien incloure diverses futures branques, són:
Situat a la divisió de Sorath al Kathiawar, presidència de Bombai, format per dues ciutats i 142 pobles amb 17 tributaris separats o talukdars (khatis de la tribu Vala). La superfície era de 1901 km² el 1881 i la població el mateix any de 92 553 habitants dels que quasi vuitanta mil eren hindús i poc més de deu mil musulmans. Disposava d'una policia de 44 cavallers i 185 agents a peu i 985 policies rurals. Els ingressos s'estimaven el 1872 en 80 000 lliures i es pagava un tribut al govern britànic de 5 026 lliures, 516 lliures al Gaikwar de Baroda i 379 al nawab de Junagarh
El 1901 La Gaseta Imperial l'anomena Jetpur Bilkha o Jetpur Naja Kala i es donen dades molt diferents: la superfície havia baixat a 186 km² i la població a 10.366 habitants repartits en 24 pobles; els ingressos s'estimaven en 175.000 rúpies. Era considerat un estat de quarta classe a Kathiawar.
A la Gaseta del 1931 la superfície consta amb 277 km i la població de 21 348 habitants, estant governat per D. S. Vala Rawat Ram.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* Imperial Gazetteer 1931